CELEX: 32005D0217
Language: el
Date: 2005-03-09 00:00:00
Title: 2005/217/ΕΚ: Απόφαση της Επιτροπής, της 9ης Μαρτίου 2005, για τον καθορισμό των υγειονομικών όρων και των απαιτήσεων σχετικά με την έκδοση κτηνιατρικών πιστοποιητικών για τις εισαγωγές εμβρύων βοοειδών στην Κοινότητα [κοινοποιηθείσα υπό τον αριθμό Ε(2005) 543] (Κείμενο που παρουσιάζει ενδιαφέρον για τον ΕΟΧ)

16.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 69/41
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 9ης Μαρτίου 2005
   για τον καθορισμό των υγειονομικών όρων και των απαιτήσεων σχετικά με την έκδοση κτηνιατρικών πιστοποιητικών για τις εισαγωγές εμβρύων βοοειδών στην Κοινότητα
   [κοινοποιηθείσα υπό τον αριθμό Ε(2005) 543]
   (Κείμενο που παρουσιάζει ενδιαφέρον για τον ΕΟΧ)
   (2005/217/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικιδίων βοοειδών (1), και ιδίως το άρθρο 7 παράγραφος 1 και το άρθρο 9 παράγραφος 1 πρώτο εδάφιο στοιχείο β),
   Εκτιμώντας τα ακόλουθα:
   
               (1)
            
            
               Η απόφαση 91/270/ΕΟΚ της Επιτροπής, της 14ης Μαΐου 1991, για την κατάρτιση πίνακα τρίτων χωρών από τις οποίες τα κράτη μέλη επιτρέπουν την εισαγωγή εμβρύων κατοικίδιων βοοειδών (2) προβλέπει ότι τα κράτη μέλη επιτρέπεται να εισάγουν έμβρυα κατοικίδιων βοοειδών μόνον από τις τρίτες χώρες που περιλαμβάνονται στον κατάλογο του παραρτήματος της εν λόγω απόφασης.
            
         
               (2)
            
            
               Η οδηγία 89/556/ΕΟΚ προβλέπει την κατάρτιση καταλόγου των ομάδων συλλογής και παραγωγής εμβρύων βοοειδών, οι οποίες έχουν λάβει έγκριση για τη συλλογή, την επεξεργασία και την αποθήκευση σε τρίτες χώρες εμβρύων βοοειδών που προορίζονται για την Κοινότητα. Με την απόφαση 92/452/ΕΟΚ της Επιτροπής, της 30ής Ιουλίου 1992, για την κατάρτιση των καταλόγων των ομάδων συλλογής εμβρύων και των ομάδων παραγωγής εμβρύων οι οποίες έχουν εγκριθεί σε τρίτες χώρες για την εξαγωγή εμβρύων βοοειδών στην Κοινότητα (3) καταρτίζεται ο εν λόγω κατάλογος.
            
         
               (3)
            
            
               Η απόφαση 92/471/ΕΟΚ της Επιτροπής, της 2ας Σεπτεμβρίου 1992, σχετικά με τους υγειονομικούς όρους και την έκδοση κτηνιατρικού πιστοποιητικού για τις εισαγωγές εμβρύων βοοειδών από τρίτες χώρες (4) προβλέπει ότι τα κράτη μέλη επιτρέπουν την εισαγωγή μόνον εμβρύων βοοειδών τα οποία είναι σύμφωνα με τις προϋποθέσεις που αναφέρονται στα υγειονομικά πιστοποιητικά των παραρτημάτων της εν λόγω απόφασης. Στα παραρτήματα αυτά περιλαμβάνονται επίσης κατάλογοι των τρίτων χωρών που μπορούν να χρησιμοποιούν τα κτηνιατρικά πιστοποιητικά που παρατίθενται στην ίδια απόφαση.
            
         
               (4)
            
            
               Η οδηγία 89/556/ΕΟΚ προβλέπει ότι δεν επιτρέπεται να αποστέλλονται έμβρυα βοοειδών από το ένα κράτος μέλος στο άλλο παρά μόνον εφόσον έχουν συλληφθεί με τεχνητή σπερματέγχυση ή εξωσωματική γονιμοποίηση με σπέρμα από σπερματοδότη ενός κέντρου συλλογής σπέρματος που είναι εγκεκριμένο από την αρμόδια αρχή για τη συλλογή, την επεξεργασία και την αποθήκευση σπέρματος ή με σπέρμα εισαγόμενο σύμφωνα με την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές σπέρματος κατοικίδιων βοοειδών (5).
            
         
               (5)
            
            
               Η διεθνής ένωση για τη μεταφορά εμβρύων (IETS) εκτίμησε ότι ο κίνδυνος μετάδοσης ορισμένων μεταδοτικών νόσων μέσω των εμβρύων είναι αμελητέος, υπό την προϋπόθεση ότι γίνεται ορθός χειρισμός των εμβρύων από τη συλλογή έως και τη μεταφορά. Ωστόσο, για λόγους υγείας των ζώων πρέπει να λαμβάνονται οι κατάλληλες προφυλάξεις στα προηγούμενα στάδια όσον αφορά το σπέρμα που χρησιμοποιείται για τη γονιμοποίηση.
            
         
               (6)
            
            
               Οι κοινοτικές απαιτήσεις για τις εισαγωγές εμβρύων βοοειδών πρέπει να είναι τουλάχιστον το ίδιο αυστηρές με αυτές που ισχύουν για το ενδοκοινοτικό εμπόριο εμβρύων βοοειδών, ιδίως όσον αφορά το σπέρμα που χρησιμοποιείται για τη γονιμοποίηση. Μετά την εφαρμογή των νέων αυστηρότερων απαιτήσεων που προβλέπει η απόφαση 92/471/ΕΟΚ, όπως τροποποιήθηκε από την απόφαση 2004/786/ΕΚ, παρουσιάστηκαν προβλήματα στο εμπόριο.
            
         
               (7)
            
            
               Λόγω των προβλημάτων αυτών, οι εξαγωγείς και οι εισαγωγείς ζήτησαν να καθοριστεί μεταβατική περίοδος προκειμένου να προσαρμοστούν σε αυτές τις νέες αυστηρότερες απαιτήσεις για το σπέρμα βοοειδών που χρησιμοποιείται για τη γονιμοποίηση ωοκυττάρων με σκοπό την εξαγωγή εμβρύων προς την Κοινότητα. Κρίνεται επομένως σκόπιμο να επιτραπεί, για ορισμένη χρονική περίοδο και υπό ορισμένους όρους, η εισαγωγή εμβρύων βοοειδών που συλλέγονται ή παράγονται με τους όρους που παρατίθενται στο παράρτημα III της παρούσας απόφασης.
            
         
               (8)
            
            
               Για λόγους σαφήνειας της κοινοτικής νομοθεσίας, ενδείκνυται η κατάργηση των αποφάσεων 91/270/ΕΟΚ και 92/471/ΕΟΚ και η αντικατάστασή τους με την παρούσα απόφαση.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κράτη μέλη εισάγουν μόνον έμβρυα κατοικίδιων βοοειδών («τα έμβρυα»), τα οποία συλλέχθηκαν ή παρήχθησαν στις τρίτες χώρες που αναφέρονται στο παράρτημα I της παρούσας απόφασης από εγκεκριμένες ομάδες συλλογής ή παραγωγής εμβρύων που αναφέρονται στο παράρτημα της απόφασης 92/452/ΕΟΚ.
   Άρθρο 2
   Τα κράτη μέλη επιτρέπουν την εισαγωγή εμβρύων τα οποία πληρούν τις πρόσθετες προϋποθέσεις που αναφέρονται στο υπόδειγμα κτηνιατρικού πιστοποιητικού του παραρτήματος II.
   Άρθρο 3
   Κατά παρέκκλιση του άρθρου 2, τα κράτη μέλη επιτρέπουν έως τις 31 Δεκεμβρίου 2006 την εισαγωγή από τις τρίτες χώρες που αναφέρονται στο παράρτημα I εμβρύων που πληρούν:
   
               α)
            
            
               τις πρόσθετες προϋποθέσεις που αναφέρονται στο υπόδειγμα κτηνιατρικού πιστοποιητικού του παραρτήματος III και
            
         
               β)
            
            
               τους ακόλουθους όρους:
               
                           i)
                        
                        
                           τα έμβρυα πρέπει να συλλεχθούν ή να παραχθούν πριν από την 1η Ιανουαρίου 2006·
                        
                     
                           ii)
                        
                        
                           τα έμβρυα πρέπει να χρησιμοποιηθούν μόνο για εμφύτευση σε θηλυκά βοοειδή τα οποία βρίσκονται στο κράτος μέλος προορισμού που αναφέρεται στο κτηνιατρικό πιστοποιητικό·
                        
                     
                           iii)
                        
                        
                           τα έμβρυα δεν πρέπει να αποτελέσουν αντικείμενο ενδοκοινοτικού εμπορίου.
                        
                     
         Άρθρο 4
   Οι αποφάσεις 91/270/ΕΟΚ και 92/471/ΕΟΚ καταργούνται.
   Άρθρο 5
   Η παρούσα απόφαση εφαρμόζεται από τις 5 Απριλίου 2005.
   Άρθρο 6
   Η παρούσα απόφαση απευθύνεται στα κράτη μέλη.
   
      Βρυξέλλες, 9 Μαρτίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΥ
         
         
            Μέλος της Επιτροπής
         
      
   
   
      (1)  ΕΕ L 302 της 19.10.1989, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (2)  ΕΕ L 134 της 29.5.1991, σ. 56· απόφαση όπως τροποποιήθηκε τελευταία από την απόφαση 2004/52/ΕΚ (ΕΕ L 10 της 16.1.2004, σ. 67).
   
      (3)  ΕΕ L 250 της 29.8.1992, σ. 40· απόφαση όπως τροποποιήθηκε τελευταία από την απόφαση 2005/29/ΕΚ (ΕΕ L 15 της 19.1.2005, σ. 34).
   
      (4)  ΕΕ L 270 της 15.9.1992, σ. 27· απόφαση όπως τροποποιήθηκε τελευταία από την απόφαση 2004/786/ΕΚ (ΕΕ L 346 της 23.11.2004, σ. 32).
   
      (5)  ΕΕ L 194 της 22.7.1988, σ. 10· οδηγία όπως τροποποιήθηκε τελευταία από την απόφαση 2004/101/ΕΚ της Επιτροπής (ΕΕ L 30 της 4.2.2004, σ. 15).
   
      ΠΑΡΑΡΤΗΜΑ I
      
                  Κωδικός ISO
               
               
                  Χώρα
               
               
                  Σχετικό κτηνιατρικό πιστοποιητικό
               
               
                  Παρατηρήσεις
               
            
                  AR
               
               
                  Αργεντινή
               
               
                  Παράρτημα II
               
               
                  Παράρτημα III (3)
                  
               
               
                   
               
            
                  AU
               
               
                  Αυστραλία
               
               
                  Παράρτημα II
               
               
                  Παράρτημα III (3)
                  
               
               
                  Οι πρόσθετες προϋποθέσεις σύμφωνα με το σημείο 11.5.2 του πιστοποιητικού του παραρτήματος II ή III είναι υποχρεωτικές.
               
            
                  CA
               
               
                  Καναδάς
               
               
                  Παράρτημα II
               
               
                  Παράρτημα III (3)
                  
               
               
                   
               
            
                  CH
               
               
                  Ελβετία (2)
                  
               
               
                  Παράρτημα II
               
               
                  Παράρτημα III (3)
                  
               
               
                   
               
            
                  HR
               
               
                  Κροατία
               
               
                  Παράρτημα II
               
               
                  Παράρτημα III (3)
                  
               
               
                   
               
            
                  IL
               
               
                  Ισραήλ
               
               
                  Παράρτημα II
               
               
                  Παράρτημα III (3)
                  
               
               
                   
               
            
                  MK
               
               
                  Πρώην Γιουγκοσλαβική Δημοκρατία της Μακεδονίας (1)
                  
               
               
                  Παράρτημα II
               
               
                  Παράρτημα III (3)
                  
               
               
                   
               
            
                  NZ
               
               
                  Νέα Ζηλανδία
               
               
                  Παράρτημα II
               
               
                  Παράρτημα III (3)
                  
               
               
                   
               
            
                  RO
               
               
                  Ρουμανία
               
               
                  Παράρτημα II
               
               
                  Παράρτημα III (3)
                  
               
               
                   
               
            
                  US
               
               
                  Ηνωμένες Πολιτείες της Αμερικής
               
               
                  Παράρτημα II
               
               
                  Παράρτημα III (3)
                  
               
               
                   
               
            
         (1)  Προσωρινός κωδικός που δεν επηρεάζει την οριστική ονομασία της χώρας, η οποία θα δοθεί μετά τη λήξη των διαπραγματεύσεων που διεξάγονται επί του παρόντος στα Ηνωμένα Έθνη.
      
         (2)  Με την επιφύλαξη των ειδικών απαιτήσεων πιστοποίησης που προβλέπονται στις σχετικές συμφωνίες της Κοινότητας με τρίτες χώρες.
      
         (3)  Εφαρμόζεται έως την ημερομηνία που αναφέρεται στο άρθρο 4 της απόφασης 2005/217/ΕΚ.
   
   
      ΠΑΡΑΡΤΗΜΑ II
      
         
      
         
      
         
   
   
      ΠΑΡΑΡΤΗΜΑ III